อยากทราบว่ากินยา ยี่ห้อ เอกลูตอน อยู่อ่ะค่ะ กินตลอดทุกคืน แต่คืนนี้ลืมกินแล้วมีอะไรกับแฟนเสร็จไม่ถึง10นาทีมากินยา จะมีโอการท้องได้ไหมค่ะ
สวัสดีค่ะ ยาคุมกำเนิดยี่ห้อ exluton เป็นยาคุมกำเนิดชนิดฮอร์โมนเดี่ยว คือประกอบด้วยฮอร์โมนโปรเจสเตอโรนเพียงตัวเดียว ซึ่งหากทานยาไม่ตรงเวลาในแต่ละวัน โดยต่างกันมากกว่า 2 ชั่วโมงขึ้นไป ประสิทธิภาพก็จะลดลงไป และโอกาสที่จะตั้งครรภ์ก็จะมีมากขึ้น ซึ่งจะต่างกับยาคุมกำเนิดชนิดฮอร์โมนรวม ที่การทานยาในเวลาที่ต่างกัน 2-3 ชั่วโมง แทบไม่ได้ทำให้ประสิทธิภาพลดลงไปค่ะนอกจากนี้ อาจมีผลทำให้เกิดเลือดออกกะปริดกะปรอยได้หากไม่ได้กำลังให้นมลูก หรือลูกอายุเกิน 6 เดือนแล้ว ก็ไม่จำเป็นต้องทานยาคุมกำเนิดชนิดฮอร์โมนเดี่ยวค่ะ ควรทานยาคุมกำเนิดชนิดฮอร์โมนรวม ซึ่งจะมีประสิทธิภาพสูงกว่า และการลืมทานยาไป 1 วัน หรือทานยาไม่ตรงเวลา ประสิทธิภาพก็จะไม่ได้ลดลงมากเท่ากับยาคุมกำเนิดชนิดฮอร์โมนเดี่ยวค่ะ